b'\n_START_ARTICLE_\n\xc5\xa0enbric\n_START_SECTION_\nZgodovina\n_START_PARAGRAPH_\nV rimski dobi je tod \xc4\x8dez peljala anti\xc4\x8dna cesta med po\xc5\xa1tnimi postajami Celeia, Upellis in Colatione, ki je br\xc5\xbe\xc4\x8das tekla od Celja (Celeia) skozi \xc5\xa0t. Jan\xc5\xbe do Stare vasi pri Velenju (Upellis) ter naprej \xc4\x8dez \xc5\xa0enbric, Cirkovce in Ple\xc5\xa1ivec do Starega trga pri Slovenjem Gradcu (Colatione)_NEWLINE_Krajevna cerkev \xe2\x80\x93 od katere je naselje dobilo ime \xe2\x80\x93 je posve\xc4\x8dena svetemu Brikciju Tourskemu ali skraj\xc5\xa1ano \xc2\xbbBricu\xc2\xab. Stavba je zgrajena v pozno-gotskem slogu. V 18. stoletju je bila mo\xc4\x8dno predelana. Konec 17. stoletja je dobila cerkev zvonik, ki ga do tedaj \xc5\xa1e ni imela. _NEWLINE_Cerkev svetega Brikcija je bila zavarovana s taborom ter ima nad prezbiterijem letnico 1848, obnovljena 1994. Prezbiterij je poslikan s pasom iz kvadratov, razdeljenih na trikotnike_NEWLINE_Cerkev je zaklju\xc4\x8dena s tremi deli sedmerokotnika.\n_START_SECTION_\nSedanjost\n_START_PARAGRAPH_\nSedaj spada kot podru\xc5\xbenica v \xc5\xbeupnijo sv. Martina v \xc5\xa0martnem. _NEWLINE_Prebivalstvo. \xc5\xa0tevilo 31. III. 2001: 134; 1. I. 2011: 158; 1. I. 2013:167._NEWLINE_Povr\xc5\xa1ina: 2,1 km\xc2\xb2; gostota: 79,5/ km\xc2\xb2; prirastek 2,81%  (2011-2013).\n_START_SECTION_\nZnamenite osebnosti\n_START_PARAGRAPH_\nTukaj se je rodil bo\xc5\xbeji slu\xc5\xbeabnik Vendelin Vo\xc5\xa1njak, OFM.'